पक्षियों को पिंजरे में रखने आयात-निर्यात पर पाबंदी
नवांशहर | जिलामजिस्ट्रेट अमर प्रताप सिंह विर्क ने जिले में पक्षियों को गलत ढंग के साथ पिंजरे में रखने और गैर-कानूनी ढंग के साथ आयात-निर्यात करने पर दफा 144 के अंतर्गत पाबंदी लगा दी है। डीएमओ द्वारा पाबंदी के आदेश अनुसार हाईकोर्ट नई दिल्ली की तरफ से क्रिमिनल मिस्लेनियस नं. 2051 ऑफ 2015 के 15 मई 2015 को किए गए निपटारों में पक्षियों को गलत ढंग के साथ पिंजरों में रखने, पक्षियों के लिए अपेक्षित खाना, पानी और उपयुक्त माहौल उपलब्ध करवाए बिना गैर-कानूनी ढंग के साथ आयात-निर्यात करने पर रोक लगाई गई है। जिसको आधार बना कर डायरेक्टर पशु पालन विभाग पंजाब की तरफ से 28 जुलाई 2015 को जारी पत्र द्वारा हर जिले में इसका पालन करवाने के बारे में लिखा गया है। उन्होंने बताया कि इन हुक्मों को लागू करवाने के लिए जिला पुलिस और डिप्टी डायरेक्टर पशु पालन विभाग जिम्मेदार होंगे। यह रोक 23 फरवरी 2016 तक लागू रहेगी।
hin_Deva hin_Deva